Гюнтер Кунерт
Pontos Euxeinos

Превод от немски: Венцеслав Константинов, —

chitanka.info

Pontos Euxeinos[0]

Над морето се стеле омара,

А то дреме спокойно, беззвучно.

Над него са виснали облаци,

А лодките сякаш са рифове,

Закотвени от хилядолетия.

Крайбрежните храсти и дънери,

Сковани от няколко вечности,

Крият в себе си каменни образи.

Брегът ще дочака да дойде,

Да издуха омара и облаци,

Да раздвижи безмълвните ладии

И да стресне хората, спящи под клоните —

Онова нещо — тъмно, безименно,

Което се носи със бурята.

1965

[0] Pontos Euxeinos — Гостоприемно море, древно название на Черно море (гр.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.